בשנת 1981, התגייס בארי לצה"ל כלוחם בחיל השריון, והשתתף במלחמת לבנון הראשונה. במהלך השתתפותו בקורס קציני שריון, נפצע בארי באורח קשה ועבר תקופת החלמה ארוכה, בסיומה החליט להמשיך בשירות קבע והצטרף לחיל השלישות. בארי ביצע תפקידי שטח מגוונים, שירת כקצין השלישות של חטיבת הנח"ל ולאחר מכן מונה לראש לשכה של ראש אכ"א האלוף יורם (יָיה) יאיר. בשנת 1996, שירת בארי כעוזרו של ח"כ (אלוף במיל') אורי אור כמזכיר צבאי לסגן שר הביטחון.
בשנת 2001, מונה לתפקיד קצין השלישות של פיקוד הצפון והיה שותף לבניית התשתית הפיקודית לאחר הנסיגה מלבנון. בשנת 2005 מונה לתפקיד ראש מחלקת פרט בצה"ל ויו"ר ארגון "חבר", במהלך כהונתו, ניהל והוביל בארי את מערך הטיפול בפרט ובתחומי הרווחה בצה"ל בשרות סדיר, קבע ומערך המילואים ובין היתר הוביל והטמיע את תוכניות "ת"ש אחר" - שינוי אסטרטגי לקיצור ייעול וביזור תהליכי הטיפול בחיילי החובה בצה"ל, היה לשותף בגיבוש מכרז הפנסיה בצה"ל לצד קליטת המתגייסים הראשונים לפנסיה צוברת, בארי כיהן כחבר הוועד המנהל באגודה למען החייל והיה שותף להקמת פרויקט "אמץ לוחם".
באותן השנים, שימש בארי כחבר דירקטוריון של בנק "אוצר החייל" ולקח חלק פעיל (בפן הניהולי, בהיבטים המשפטיים, העסקיים והכלכליים), בתהליכי העברת בעלות הבנק לקבוצת "הבינלאומי הראשון" והיה חבר בוועדת האשראי בבנק.
בשנת 2008, הועלה בארי לדרגת תת-אלוף ומונה לתפקיד ראש חטיבת כוח אדם בזרוע היבשה בצה"ל, שם עסק בין היתר בפיתוח הובלה והטמעת תפיסה חדשה לטיפול במתגייסים ליחידות השדה של צה"ל הוביל תוכנית לטיפול אחר חיילים מבני העדה האתיופית ביחידות זרוע ויבשה ובהטמעת תוכנית קליטה וטיפול רווחתי ייחודי ומותאם למתגייסים להכשרות הראשוניות ביחידות היבשה.
לאחר השירות הצבאי (2011–2016).
בשנת 2011, נקרא בארי לשירות במשטרת ישראל על ידי המפכ"ל דאז יוחנן דנינו, הוא הועלה לדרגת ניצב ושירת כראש אגף משאבי אנוש. במסגרת תפקידו, הוביל בארי את תוכנית "חושבים אנשים", אשר הובילה לשינוי בתפיסה הארגונית ובאופן התייחסות המשטרה ומפקדיה לאנשים המשרתים בארגון - החל מאופן הגיוס, תנאי השירות (לרבות העלאת משכורות) וחיזוק הקשר הבלתי אמצעי עם השוטרים. בין הפעולות, שהוביל בארי נמנו שינוי וקיצור הגיוס למשטרת ישראל׳, איחוד כלל בתי הספר והמכללות למרכז אחד בבית שמש -"המכללה הלאומית לשוטרים", מיסוד ומיצוב אתר "חושבים אנשים", פיתוח תוכניות לעידוד המצוינות, שינוי אסטרטגי בחברת קרנות השוטרים ועוד.
בשנת 2015, מונה בארי לעמוד בראש אגף התנועה של משטרת ישראל והוביל רה-ארגון במבנה מערך התנועה במשטרה ובין היתר הוא הוביל שימוע ציבורי בנושא בטיחות בדרכים בוועדת הכלכלה בכנסת, הוא שילב מערכת חדשה לחיזוי תאונות דרכים ותגבר את מערך התנועה בכ־900 תקנים חדשים. במאי 2015, נחקר בארי שלא באזהרה, בפרשת רונאל פישר - בתום החקירה הופרכו כנגדו כל החשדות.
בנובמבר 2016 פרש לבקשתו ממשטרת ישראל וזאת לאחר שהשלים את השינוי אותו הוביל במערך התנועה.
בשנת 2017, מונה בארי למשנה למנכ"ל בחברת "אאורה השקעות". במאי 2019, מונה על ידי ועדה בראשות יו"ר עמותת "יחד למען החייל", האלוף (מיל') יורם יאיר, למנכ"ל הגוף המאוחד של קרן לב"י והאגודה למען החייל, וביוני החליף את תא"ל (מיל') אילן טל.
היה חבר בדירקטוריונים של מספר גופים, בהם בנק "אוצר החייל" ארגון "חבר" והאגודה למען החייל.
בארי נשוי לאילנית, מעצבת פנים, ואב לארבעה.
לאקוניה (פירושונים)
לאקוניה (השם הלטיני – Laconia; השם היווני – Λακωνία "Lakonía")
סנה מדוריירה
סנה מדוריירה (בפורטוגזית: Sena Madureira) היא מועצה אזורית () במרכז מדינת אקרי שבברזיל. זוהי העיר הגדולה ביותר בשטחה במדינה. האקלים בעיר חם ולח מאוד לאורך כל השנה.
סנה מדוריירה הוקמה ב-1904 והייתה מרכז לתעשיית הגומי. כיום הכלכלה של העיר מבוססת יותר על חקלאות, על תעשיית העץ, על שירותים ממשלתיים ותעשייה זעירה.
ג'מאל חכרוש
ג'מאל חכרוש (בערבית: جمال حكروش; נולד ב-1957) הוא ניצב בדימוס במשטרת ישראל שעמד בראש אגף סיף לסיכול פשיעה בחברה הערבית בישראל. חכרוש הוא הניצב הערבי-ישראלי המוסלמי הראשון במשטרת ישראל.
ביוגרפיה.
חכרוש התגייס למשטרה ב-1978 ושירת כסייר בתחנת חדרה. לאחר קורס קציני משטרה שירת כקצין סיור בתחנת חדרה, ושירת בתפקידי פיקוד בתחנות זבולון וחיפה. שימש מפקד משטרת ההגירה באזור חיפה, ב-2004 מונה למפקד תחנת עפולה, לאחר מכן כיהן כמפקד תחנת נהריה כולל במהלך מלחמת לבנון השנייה. ב-2007 מונה למפקד תחנת זבולון והיה הערבי-מוסלמי הראשון בדרגת ניצב משנה במשטרה. ב-2010 מונה לסגן מפקד מרחב החוף וכיהן בתפקיד במהלך השרפה בכרמל. ב-2011 קודם לדרגת תת-ניצב ומונה לסגן ראש אגף התנועה. ב-2013 מונה לסגן מפקד מחוז חוף.
ב-2015 מונה לממלא מקום ממ"ז חוף, ואף פיקד במהלך "צוק איתן" על טיפול המשטרה במהומות בוואדי עארה.
באפריל 2016 מונה לראש המנהלת לשיפור שירותי המשטרה בחברה הערבית בדרגת ניצב.
במסגרת כהונתו כראש המנהלת נבנו 12 תחנות משטרה ביישובים ערביים, התגייסו כ-300 שוטרים מהמגזר הערבי, מהם 32 נשים ב-2021 הוקם במשטרה אגף סיף כאגף ארצי לסיכול הפשיעה בחברה הערבית ובראשותו ניצב חכרוש.
בינואר 2022, פורסם סרטון מספטמבר 2020 בו הוא נראה עוזב זירת רצח מבלי לסייע לנדקר או להזעיק עזרה. בעקבות פרסום הסרטון יצא חכרוש לחופשה, ולאחר כשבוע הודיע על פרישתו מהמשטרה. ולמנהל אגף סיף מונה נתן בוזנה.
חכרוש נשוי ואב לארבעה. מתגורר בכפר כנא.
ג'ודי שיקגו
ג'ודי שיקגו (באנגלית: Judy Chicago; נולדה ב-20 ביולי 1939) היא אמנית אמריקאית-יהודייה. נודעת באמנות הפמיניסטית שלה שבוחנת את תפקידן של נשים בתרבות ובהיסטוריה.
קורות חיים.
ג'ודי שיקגו נולדה בשיקגו בשם יהודית כהן (Judith Cohen). לאחר מות אביה ובעלה הראשון, היא שינתה את שמה מתוך בחירה להתנתק מהמוסכמות הגבריות של מתן שמות. את שם משפחתה "שיקגו" לקחה לעצמה על שם העיר שבה נולדה. שיקגו היא אומנית פמיניסטית, מדריכה לאומנות וסופרת. עבודותיה הופיעו בתערוכות רבות בארה"ב, בקנדה, באסיה, באוסטרליה ובניו זילנד. ספריה הופיעו בתרגום במדינות רבות. ג'ודי שיקגו זכתה בפרסים רבים ובמספר עיטורי דוקטור של כבוד מאוניברסיטאות שונות. בשנת 2012 זכתה בפרס מפעל חיים ביריד האומנות של פאלם ספרינג. עבודותיה מעוררות מחשבה, מאתגרות והדימויים שלה מעוררים מחלוקת.
שיקגו ידועה בעיקר בעקבות עבודות המיצב שלה על לידה ויצירת דימויים הבוחנים את תפקיד הנשים בהיסטוריה ובתרבות 'ארוחת הערב'(The Dinner Party) היא היצירה הידועה ביותר שלה. ניתן למצוא אותה במרכז האומנות הפמיניסטית אליזבט א. סקלר (Elizabeth A. Sackler Center for Feminist Art) במוזאון ברוקלין. היצירה חוגגת את הישגי הנשים בהיסטוריה ונחשבת ליצירת האומנות הפמיניסטית הראשונה. פרויקטים אחרים כוללים 'שמיכת כבוד בינלאומית', 'לידה', 'משחק כוחות' ופרויקט השואה.
בשנות ה-70 טבעה שיקגו את המונח "אמנות פמיניסטית" ובשנת 1971יזמה שיקגו את תוכנית האומנות הפמיניסטית הראשונה בארה"ב, באוניברסיטת פרנסו ( Frenso) בקליפורניה, ובכך הכינה את התשתית לחינוך באומנות פמיניסטית. שנה לאחר מכן אצרו מרים שפירו ושיקגו במשותף את המייצב בית נשים (Womanhouse), בבית מוזנח בהוליווד. במיצב היו מעורבות עבודות של 28 אמניות.
ג'ודי שיקגו נכללה, בשנת 2018, בין 100 האנשים המשפיעים ביותר בכתב העת – Time.
בשנת 2018 השתתפה בסרט הדוקומנטרי של נטפליקס "".
שנות הקריירה הראשונות.
ג'ודי שיקגו החלה לצייר בגיל צעיר והמשיכה ליצור במשך כל זמן לימודיה בבית הספר ואף הצליחה, בשנת 1960, לקבל מלגה ללמוד אומנות באוניברסיטת לוס אנג'לס (UCLA). היא סיימה את לימודי המאסטר שלה בשנת 1964.
שיקגו גדלה במשפחה שהאמינה בשוויון זכויות לנשים, דבר שהיה לא רגיל בתקופתו והחלה להטמיע זאת בפעילות הפוליטית שלה כבר בלוס אנג'לס. שם עיצבה פוסטר לאיחוד הלאומי למען קידום אנשים צבעוניים (NAACP) ואף כיהנה כמזכירת האיחוד. בזמנה באוניברסיטה יצרה שיקגו מספר עבודות בהן נראו אברי מין גבריים ונשיים, הדבר נאסר עליה אך הם הפכו למוטיב קבוע בעבודותיה.
בשנת 1959 פגשה את ג'רי גורוביץ ונישאה לו בשנת 1961. מספר שנים לאחר מות בעלה בתאונת דרכים (1963), שינתה את שמה לשיקגו על שם עיר מולדתה. בראשית הקריירה שלה עבדה כמורה לציור במספר אוניברסיטאות.בשנת 1967 ניסתה את ידה באומנות ביצועית והשתמשה בזיקוקי דינור ובפיירוטכניקה כדי ליצור את העבודה 'אוטוספרה' בניסיון לרכך ולעשות את המרחב לנשי יותר. בשנת 1973 יסדה את Womanhouse - תערוכה פמיניסטית בלוס אנג'לס שהציגה לראשונה את המבט הנשי באומנות, ובשנת 1979 יזמה את התוכנית הפמיניסטית הראשונה בארה"ב.
בשנת 1965, הציגה את עבודתה בתערוכה ראשונה שלה בגלריה של רולף נלסון בלוס-אנג'לס, והייתה אחת מארבע הנשים היחידות שלקחו בה חלק .
שיקגו היא תוצר של התנועה לשחרור האישה של שנות ה-60 וה 70 בחוף המערבי של ארה"ב והיא נלחמה כדי שיראו בה אומנית שווה בין שווים. על אף חששה היא השתמשה בצורות אבסטרקטיות דמויי אברי מין והביעה את רגשותיה ורצונותיה דרך יצירותיה.
בשנת 1974, החלה שיקגו לחקור את נושא הנשים בהיסטוריה כדי שתוכל ליצור את עבודתה הידועה ביותר 'ארוחת ערב'. השימוש העצום באמצעי מולטימדיה שונים מסמל את ההיסטוריה של הנשים בעולם המערבי. העבודה הופיעה בשש עשרה תערוכות, בשש ארצות וזכתה לביקורם של יותר ממיליון צופים.
יצירות אמנותיות.
ארוחת הערב.